Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A közoktatásról szóló 1993. évi LXXIX. törvény több rendelkezése (4., 6., 10., 11., 19., 41. §-a) konkrétan is
Paragraph Index: 278

A közoktatásról szóló 1993. évi LXXIX. törvény több rendelkezése (4., 6., 10., 11., 19., 41. §-a) konkrétan is megfogalmazza a tanulóknak és a szülõknek az Alkotmányon alapuló jogait. A panaszos által elküldött újságcikkek az ország különbözõ területeirõl adtak hírt egyes iskolák e jogokat sértõ kifogásolt lépéseirõl, illetve a kialakult sérelmezett helyzetrõl. Az országgyûlési biztos általános helyettesének állásfoglalása szerint a közoktatási törvény említett rendelkezései azt szolgálják, hogy a tanulókat is megillessék azok a szabadságjogok, amelyek a felnõtteket: a véleménynyilvánítás, a lelkiismeret, a meggyõzõdés szabadsága, a tárgyilagos információhoz való jog, a hátrányos megkülönböztetés tilalma. Emellett a kiskorú, a gyermek védelemhez való joga kiemelten fontossá teszi ezeket a jogokat. A tanulóknak az iskolá- ban példát kell kapniuk arról, hogy ezek a jogok érvényesülnek, az õket nevelõk ezeket tiszteletben tartják. Minden olyan lépés, amellyel az iskola valamely politikai nézet elfogadására ösztönzi a szülõket, bizonyosan sérti a véleménynyilvánítás, a meggyõzõdés, a gondolat szabadságát. Az ugyanis nyilvánvaló, hogy a szülõ számára a gyermeke érdeke a legfontosabb érdek, ezért az iskola – amely feladata szerint a gyermek nevelését, oktatását végzõ közszolgáltató szervezet – különösen alkalmas a szabad véleményalkotás korlátozására, ha politikai álláspontot deklarál. A tanulóknak a panaszban, az újságcikkekben leírt – az iskola hatalmi eszközeire alapozó – direkt „ösztönzése” meghatározott politikai párt támogatására ugyancsak sérti az elõbbiekben felsorolt szabadságjogokat. Az, hogy a közoktatási törvény nem szól a politikai pártokról, választási kampányról, nem jelenti azt, hogy erre ne lenne irányadó – minimumként – mindaz, amit a törvény az Alkotmánnyal összhangban a lelkiismereti, véleménynyilvánítási szabadsággal összefüggésben kimond. Nevezetesen mások (tanulók, szülõk) meggyõzõdésének tiszteletben tartása, az ismeretek többoldalú, tárgyilagos közvetítése, és mindenekfölött a gyermek, a tanuló életkori sajátosságainak a figyelembevétele. Ha nyilvánosságra kerül, hogy az Alkotmányban rögzített jogok sérülnek vagy veszélybe kerülnek az oktatási intézményekben, akkor az ágazatot irányító miniszternek kötelessége, hogy hatáskörében haladéktalanul tegye meg a lehetõ leghatékonyabb intézkedést. A sajtóban 2002. április 10-én jelent meg, hogy az egyik iskola vezetõi a tanulókkal meghatározott választói álláspontra ösztönzõ levelet küldtek a szülõknek. Erre a hírre az április 12-én kiadott és két országos napilapban másnap már közölt miniszteri álláspont nem tekinthetõ késedelmes reagálásnak. A választott módszer viszont nem volt megfelelõ, legalábbis nem elégséges, figyelemmel arra, hogy nagyon gyors és hatékony intézkedésre lett volna szükség. A miniszternek az ágazat irányítójaként a fenntartókat is fel kellett volna hívnia arra, hogy a törvényben foglalt kötelezettségüknek tegyenek eleget, azaz haladéktalanul intézkedjenek a törvénysértések megszüntetésére. Erre többféle lehetõség is lett volna. Az országgyûlési biztosok számos esetben megállapították a jogbiztonság sérelmét akkor, ha a hatáskörrel rendelkezõ közigazgatási szerv intézkedett ugyan, de a lehetséges jogi eszközök közül nem azt választotta, amely az adott körülmények között valóban eredménnyel járhatott volna. A közszolgáltatást nyújtó intézmények – ilyenek az iskolák is – jogszerû mûködéséhez különösen fontos, hogy az erre garanciát nyújtó jogi környezet valóságos legyen. Az esetleges egyéb jogorvoslatok ugyanis utólag nem elégségesek a már bekövetkezett sérelem orvoslására. Amikor tehát a minisztérium értesült a konkrét panaszokról a sajtóból, akkor haladéktalanul kezdeményeznie kellett volna a törvényességi ellenõrzési eljárást az illetékes közigazgatási hivatalnál, illetõleg jegyzõnél a közoktatási törvény 93. §-ának (4) és

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes